Talous- ja sosiaalikomitean lausunto aiheesta "Ehdotus: Euroopan parlamentin ja neuvoston direktiivi, tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta kahdeksannentoista kerran"



Virallinen lehti nro C 214 , 10/07/1998 s. 0073



Talous- ja sosiaalikomitean lausunto aiheesta "Ehdotus: Euroopan parlamentin ja neuvoston direktiivi, tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta kahdeksannentoista kerran" () (98/C 214/20) Neuvosto päätti 26. tammikuuta 1998 Euroopan yhteisön perustamissopimuksen 100 a artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Talous- ja sosiaalikomitea nimitti 29. 30. huhtikuuta pitämässään 354. täysistunnossa (huhtikuun 29. päivän kokouksessa) Bo Greenin yleisesittelijäksi ja hyväksyi seuraavan lausunnon äänin 83 puolesta, kahden pidättyessä. 1. Taustaa 1.1. Komission direktiivin 96/54/EY () (22. mukauttaminen tekniseen kehitykseen, ATP) myötä direktiivin 67/548/ETY () liitteeseen I (vaarallisia aineita koskeva direktiivi) lisättiin 16 uutta syöpää tai perimän muutoksia aiheuttavaa tai lisääntymiselle vaaralliseksi luokiteltavaa c/m/r-ainetta. 1.2. Syöpää tai perimän muutoksia aiheuttavien tai lisääntymiselle vaaralliseksi luokiteltavien aineiden uudelleen luokitteluun liittyvien tietojen tarkastamisesta vastasi teknistä kehitystä seuraavan komitean (Technical Progress Committee, TCP) vaarallisten aineiden ja valmisteiden luokittelusta ja merkitsemisestä vastaava työryhmä. Alan elinkeinojen edustajat osallistuivat TCP-työryhmän kokouksiin ja avustivat aineista saatavilla olevien tietojen tarkastamisessa. 1.3. Direktiivissä 94/60/EY (), jolla tiettyjen vaarallisten aineiden ja valmisteiden markkinoille saattamista ja käytön rajoittamista koskevaa direktiiviä 76/769/ETY () muutetaan neljännentoista kerran, säädetään, että c/m/r-aineiden myynti kuluttajille on kiellettävä. 2. Ehdotus 2.1. Ehdotetulla kahdeksannellatoista muutoksella ainoastaan täydennetään direktiivin 76/769/ETY liitteessä olevaa c/m/r-aineiden luetteloa lisäämällä siihen direktiivin 67/548/ETY 22. ATP-mukautuksessa tekniikan kehitykseen syöpää tai perimän muutoksia aiheuttaviksi tai lisääntymisen kannalta vaarallisiksi luokitellut aineet ja kieltämällä niiden myynti kulutuskäyttöön. 2.2. Ehdotetun kahdeksannentoista muutoksen piiriin kuuluvia c/m/r-aineiden tuottajia on kuultu ja todettu, etteivät tuottajat vastusta kyseisten aineiden liittämistä direktiivin piiriin, koska kyseisiä c/m/r-aineita ei myydä kuluttajille. 2.3. Direktiivi, joka koskee työntekijöiden suojelua syöpää aiheuttavilta aineilta työpaikoilla (90/394/ETY) () kattaa myös uudet c/m/r-aineet. 3. Yleistä 3.1. Talous- ja sosiaalikomitea kannattaa komission ehdotusta muuttaa direktiiviä 76/769/ETY kahdeksannentoista kerran. 3.2. Komitea on erityisen tyytyväinen komission ehdottamiin yhteisötason toimiin, joilla kuluttajia suojellaan altistumiselta c/m/r-aineille. Ne täydentävät aiempia toimia, joilla pyritään suojelemaan työntekijöitä altistumiselta edellä mainitun syöpää aiheuttavia aineita koskevan direktiivin kattamille aineille. Kyseisen direktiivin täytäntöönpano kokonaisuudessaan on komitean mielestä välttämätöntä. 3.3. Komitea on samaa mieltä, että c/m/r-aineiden markkinoinnin ja käytön rajoittaminen on tarpeen kansanterveyden suojelemiseksi ja panee merkille, että 22. mukautuksen julkaisemisesta on jo vierähtänyt aikaa. 3.3.1. Tähän liittyen komiteasta olisi parempi, jos ko. aineiden myynnin rajoittaminen seuraisi automaattisesti niiden luokittamista direktiivin 67/548/ETY edellyttämällä tavalla, kuten se toteaa lausunnossaan (), joka koskee neuvoston direktiivin 76/769/ETY muuttamista seitsemännentoista kerran. 3.3.2. Tässä yhteydessä komitea huomauttaa uudelleen, että komiteamenettelyn soveltaminen nopeuttaisi tässä tapauksessa c/m/r-aineiden markkinointi- ja käyttörajoitusten täytäntöönpanoa, vaikka talous- ja yhteiskuntaelämän eri tahoja ja edunvalvojia tuleekin kuulla ennen täytäntöönpanoa. 3.4. Komitea panee merkille, ettei yhtäkään mainituista luokituksen saaneista aineista myydä kuluttajille. Bryssel, 29. huhtikuuta 1998. Talous- ja sosiaalikomitean puheenjohtaja Tom JENKINS () EYVL C 59, 25.2.1998, s. 5. () EYVL L 248, 30.9.1996. () EYVL L 196, 16.8.1967. () EYVL L 365, 31.12.1994. () EYVL L 262, 27.9.1976. () EYVL L 196, 26.7.1990. () EYVL C 133, 28.4.1997.